VEGA præsenterer

**Clara pakker VEGA ind i nye, lækre pophits**

*Til marts udkommer Claras nye album, og den 24. oktober kan du opleve sangerindens forunderlige stemme i Store VEGA.*

I 2018 på Claras 18års fødselsdag udkom hendes debutalbum *August Eighteen*. Debutalbummet samlede op på sange, som Clara havde skrevet i sine tidligste teenageår. Siden debutalbummet har Clara udgivet singlerne “Crazy", "Can´t Fall Asleep” og “Legend", der alle har været store streaming- og radiohits.

På hittet “Crazy” udfolder hun et stemningsfyldt og intenst univers, hvor det står klart, at Clara formår at favne både det kraftfulde og skrøbelige med sin stærke popvokal.

Der er altid kommet lyd ud af Clara. Som lille kunne hun sjældent synge børnesange til ende, for undervejs blev de til melodier og ord. Som blot 13-årig opdagede hendes storebror Claras store sang- og sangskrivertalent og inviterede hende til at blive forsanger i sit band. De resterende bandmedlemmer var alle i 20'erne, og Clara måtte flere gange om ugen tage alene fra hjemmet på Djursland til Aarhus for at øve.

Ved DMA i oktober 2019 optrådte Clara med “Crazy” og modtog ved samme lejlighed DMA prisen for “Årets Nye Danske Navn”. Samtidig har Clara arbejdet hårdt på sit liveudtryk og har netop afsluttet en længere efterårstour, der har bragt hende rundt i hele landet. Hun har netop spillet en totalt udsolgt koncert i Lille VEGA.

**Fakta om koncerten:**

Clara (DK)

Lørdag d. 24. oktober, 2020 kl. 20.00

Store VEGA, Enghavevej 40, 1674 København V

Billetpris: 190 kr. + gebyr

Billetsalget starter i dag via VEGA.dk og Ticketmaster.